નાણામંત્રાલયના પ્રવક્તાએ કહ્યું હતું કે પ્રણવ મુખરજી પોતાના બધા કાર્યક્રમો પતાવીને ન્યુ યૉર્ક રવાના થશે. જ્યારે ભારતમાં વિરોધપક્ષો ગૃહપ્રધાન પી. ચિદમ્બરમના રાજીનામાની માગણી જોરશોરથી કરી રહ્યા છે. બીજેપીના પ્રવક્તા રવિશંકર પ્રસાદે આશ્ર્ચર્ય વ્યક્ત કરતાં કહ્યું હતું કે ‘નવા પુરાવાને તપાસ્યા વિના વડા પ્રધાન કઈ રીતે કહી શકે કે મને ચિદમ્બરમમાં સંપૂર્ણ વિશ્વાસ છે. કોઈને લાભ પહોંચાડવા સમયસર પગલાં ન લેવાં એ પણ એક ગુનો છે. હાડપિંજર હાડપિંજર સાથે લડી રહ્યાં છે અને યુપીએની હોડીને ડુબાડી રહ્યાં છે.’ બીજી બાજુ વડા પ્રધાન મનમોહન સિંહ અને કૉન્ગ્રેસે કહ્યું છે કે અમે ચિદમ્બરમના પડખે ઊભા છીએ.